Diphu: आसामनि गंनै हाजोआरि जिला कार्बि आंलं आरो डिमा हासाव जिलायाव थानाय गोरों लाइमोन बिजाथिफोरनि गाव गायसनलांनो थाखाय दासिमाव फरायसा आफाद साखा फारा जादों।
 आसाम हाजोआरि देहा फाहामसालि (Assam Hills Medical College) आव गंनै जिलानि लेखा-फरा गोरों गोरा बिजाथिनि थाखाय जौसे जौखोन्दो (100 % Reservation seat for Job) मासि साख्रियाव थिसनहैनो हानाय संरैखाथिनि गोख्रों दाबि दैखांदों।
 लोगोसे फरायसा आफाद नि दैदेनगिरि बिबानगोरा मोना आसाम हाजोआरि देहा फाहामसालि (Assam Hills Medical College) नि सिङाव थानाय 3 थि आरो 4 थि मासि आन्जाद (3rd and 4rd Grade Posts) जिरायनानै गावखौ हारोंथाय (Experience Test) नि बिथानि नाजानायाव साख्रि (Jobs) हाबसननो खावलायो जाहाथे रावबो गाहायसिन थाखोनि साख्रि सान्नानै जानगाराव थाया।
 कार्बि फरायसा गौथुम (Karbi Student Association), कार्बि फरायसा आरो लाइमोन गौथुम (Karbi Student and Youth Council), कार्बि फरायसा आफाद( Karbi Student Union) , कार्बि आबादारि गौथुम (Karbi Farmers Association) आरो समाजारि गौथुम नि दैदेनगिरि मोना खौरां बिबुंसारनि गेजेरजों हाजोआरि गंनै जिलानि जायगा लाइमोन गोरों बिजाथिनि साख्रि नि थाखाय मासि (Post's) संरैखाथि (Reservation) होनो गोख्रों दाबि दैखांदों।
 लोगोसे आफाद गौथुम फोरनि दैदेनगिरि मोना आसाम देहा फाहामसालियाव जिला गंनैनि सुबुं अनसायनि थाखाय गोदान देहा फाहामसालि फसंथाननि बिबानारि (Authority) आरो सायख'जानाय आफाद (Selection Committee) खौ खामानियाव थिसननो गोख्रों आर'ज गाबहरदों। 